Mae Jemison

Mae Carol Jemison (lahir 17 Oktober 1956) ialah seorang jurutera, ahli fizik dan angkasawati dari Amerika Syarikat. Beliau merupakan angkasawan warga berkulit hitam pertama yang memasuki orbit Bumi melalui kapal angkasa Endeavour pada 12 September 1992.

Biografi
Awal hidup dan pendidikan
Mae Carol Jemison lahir di Decatur, Alabama pada 17 Oktober 1956, Beliau merupakan anak bongsu kepada Charlie Jemison, seorang penyelia selenggara sebuah pertubuhan amal, dan Dorothy Green, seorang guru bahasa Inggeris dan Matematik di Beethoven School, Chicago. Ketika Mae berusia 3 tahun, keluarganya berpindah ke Chicago, Illinois agar dapat merebut peluang pekerjaan dan pendidikan yang lebih banyak dan bagus di sana. 

Beliau meneruskan pengajian tingginya ke Universiti Stanford pada usia 16 tahun. Beliau memperoleh ijazah M.D.<nowiki>nya di Kolej Perubatan Cornell pada tahun 1981 Beliau menjadi staf pelatih di Pusat Perubatan Los Angeles County-USC lalu menjadi pakar bertauliah di sana. Setelah beliau menghabiskan latihan perubatannya, beliau menyertai Peace Corps di mana beliau berkhidmat sebagai seorang Pegawai Perubatan untuk misi-misi di Liberia dan Sierra Leone antara tahun 1983 dan 1985.
Beliau turut bekerja dalam projek penyelidikan Pusat Kawalan Penyakit bagi membangunkan pelbagai vaksin penyakit.

Sebagai angkasawan
Berikutan kejayaan Sally Ride pada tahun 1983, ditambah lagi dengan melihat lakonan Nichelle Nichols sebagai watak Uhura dalam siri Star Trek, Jemison memutuskan untuk menyertai program angkasawan NASA. Keadaan tersebut sedikit terhalang semasa bencana kapal Challenger tahun 1986, namun beliau dapat diterima juga memasuki program tersebut setahun kemudian.

Penulisan


  "Outer Space: The Worldly Frontier" - sebuah cerita pendek dalam antologi Sisterhood Is Forever: The Women's Anthology for a New Millennium (2003) suntingan Robin Morgan.





Rujukan

Pautan luar
 Biografi di NASA
 TED Talks: Mae Jemison: A bold vision for teaching arts and sciences – together (2002)